**UPISI U UČENIČKE DOMOVE ZA ŠK. GOD. 2023./24.**

Prijave u sustav

Kandidati se prijavljuju u sustav upisa u učeničke domove putem poveznice <https://domovi.e-upisi.hr/> sa svojom korisničkom oznakom oblika ime.prezime@skole.hr i pripadajućom lozinkom. Kandidati se prijavljuju odabirom "Prijava" -> "Prijava preko AAI".

U skladu s Odlukom o uvjetima za prijam učenika prvih razreda srednjih škola u učeničke domove u školskoj godini 2023./2024., prijave kandidata u sustav ISpuUD započinju u **ponedjeljak 3. srpnja 2023.** godine nakon 12:00 sati.

Sve detaljne informacije oko prijave u sustav moguće je pronaći u kartici "Korisničke upute“ koje se nalaze na lijevoj strani naslovnice.

Prijave učeničkih domova

Prijava odabranih učeničkih domova započinje **10. srpnja** 2023. godine***nakon 12:00***sati i traje do 13. srpnja 2023. godine u 12:00 sati.

**Učeničke domove moći će prijavljivati samo učenici koji su ostvarili pravo upisa u srednju školu koja se nalazi izvan njihova mjesta prebivališta.**

Također, od 10. do 12. srpnja bit će moguće prenijeti dokumente kojima se ostvaruju dodatna prava za upis u učenički dom.

Molimo učenike da provjere svoje podatke u sustavu do 10. srpnja te ako je neki od podataka pogrešan neka se jave svojem razredniku za ispravak podataka.

U slučaju da učenik nije u mogućnosti sam učitati/ispisati dokumente za upis, razrednici u osnovnoj školi trebaju omogućiti učeniku prijavu u sustav na školskom računalu, ispis i učitavanje potrebnog dokumenta. U tom slučaju, javiti se razredniku.

Odluka o uvjetima za prijam učenika prvih razreda srednjih škola u učeničke domove u školskoj godini 2023./2024. možete pronaći na **[poveznici](https://narodne-novine.nn.hr/clanci/sluzbeni/2023_06_65_1083.html" \t "_blank)**.

HODOGRAM AKTIVNOSTI ZA KANDIDATE I RODITELJE/SKRBNIKE dostupan je u privitku (Brošura e upisi za kandidate)

|  |  |
| --- | --- |
| **Opis postupka** | **Datum** |
| Početak prijava u sustav | 3. 7. 2023. |
| Prijava odabranih učeničkih domova | 10. – 13. 7. 2023. |
| Dostava dokumentacije:  • Dokumenti kojima se ostvaruju dodatna prava za upis u učenički dom (dostavljaju se na domovi.e-upisi.hr ) | 10. – 12. 7. 2023. |
| Unos prigovora (helpdesk@skole.hr) | 12. 7. 2023. |
| Brisanje s lista kandidata koji nisu zadovoljili preduvjete | 12. 7. 2023. |
| Ispis i zaprimanje potpisanih prijavnica (učenici dostavljaju razrednicima ili ih skenirane učitaju u sustav; kandidati iz drugih obrazovnih sustava skenirane prijavnice učitaju u sustav)  Brisanje s lista kandidata koji nisu zadovoljili preduvjete ili dostavili prijavnice | 13. – 14. 7. 2023. |
| Objava konačnih ljestvica poretka | 17. 7. 2023. |
| Dostava dokumenata koji su uvjet za upis u učenički dom.  Može se obaviti elektroničkim putem na domovi.e-upisi.hr ili dolaskom u učenički dom na propisani datum.  Točan datum zaprimanja dokumenata uživo za svaki učenički dom stoji na mrežnim stranicama i oglasnim pločama učeničkoga doma.  • Upisnica (obvezno za sve učenike)  • Potvrda obiteljskog liječnika o nepostojanju kontraindikacija za smještaj u učenički dom (obvezno za sve učenika)  • Potpisan ugovor (obvezno za sve učenike) | 17. – 19. 7. 2023. |
| Objava slobodnih upisnih mjesta za jesenski upisni rok | 20. 7. 2023. |

LJETNI UPISNI ROK ZA UČENIČKE DOMOVE